
Diabierna 25 November 2022 


2022, tawata e Aña di Inversion y 


Oportunidad y e comunidad di nos dushi 
Aruba, a uni mas, despues di e temponan di 


mas hopi desafio di nos historia. 


Evelin Wever- roes 


PROME MINISTER 


RIJKSMINISTERRAAD A APROBA PA 
PROLONGA NOMBRACION DI SENOR 
ALFONSO BOEKHOUDT COMO GOBERNADOR 
DI ARUBA PA UN TERMINO MAS DI 6 ANA 


Diabierna 25 di November, 
Rijksministerraad (RMR) a aproba 
e proposicion di Gobierno di Aruba 
pa prolonga e nombracion di sefior 
Alfonso Boekhoudt como Gobernador 
di Aruba pa un termino mas di 6 aña. 


Periodo di su Excelencia Gobernador 
señor Alfonso Boekhoudt lo vence dia 
1 di januari 1-2023. Gobierno di Aruba, 
mirando e experiencia y conocemento 
di señor Boekhoudt, mirando e respet 
cu señor Boekhoudt ta goza di dje 
den nos comunidad, a pidi señor 
Boekhoudt pa sigui pa un termino mas. 
Señor Boekhoudt a acepta e peticion 
di Gobierno. 


Gobierno di Aruba a propone na 
Hulanda pa prolonga e nombracion 
di Gobernador Boekhoudt un termino 
mas, di 2023 pa 1 januari 2029. Awe, 
diabierna, RMR a aproba e proposicion 
aki. 


Prome Minister Evelyn Wever- 
Croes den nomber di Gobierno di 
Aruba ta felicita sr. Boekhoudt cu e 
nombracion y ta gradici sr. Boekhoudt 
pa su disponibilidad pa sigui sirbi e 
comunidad di Reino Hulandes. 

Bon reunion entre Prome Minister y Minister di finansa cu Secretario 
di Estado Alexandra van Huffelen 


WEN AA ος “š 
Secretario di Estado Alexandra van Huffelen, durante su 
bishita di trabou na islanan den Reino, diahuebs atardi a reuni 
cu Gobierno di Aruba pa trata diferente tema. Prome Minister 
Evelyn Wever-Croes hunto cu Minister di Finansas Xiomara 
Maduro a reuni cu señora van Huffelen riba diferente tema 
cu pa Aruba ta hopi relevante, principalmente a trata e tema 
financiero. “Mirando cu ya a pasa Presupuesto 2023 cu tin un 
surplus y Gobierno ta cumpli cu normanan y a sigui baha gasto 
di personal, ta haci cu riba e tereno aki no tin mucho problema 
mas y pa aña 2023 nos tin un aña hopi mas trankil nos dilanti”, 
Prome Minister a indica. 

Prome Minister a duna di conoce cu e tema principal riba 
agenda ta keda e debe di e prestamo di 900 miyon florin cu 
Aruba a haya di Hulanda durante e temporada di Covid. Riba 
esaki Gobierno kier yega na un solucion prome cu October 
2023 teniendo na cuenta cu esaki ta e luna cu e ta caduca. 
“Aruba a haya e debe aki sin interes cu ta hopi bon pero pa 
otro aña mester tin claridad”. 


Den e reunion cu señora van Huffelen a elabora riba diferente 
alternativa pasobra Aruba no tin e placa ey pa paga. “E debe 
ta demasiado halto pa nos pague pero si nos por yega na 
palabracionnan con nos por atende cu ne. Nos a papia riba 
diferente alternativa y nos lo sigui riba e tema akinan tambe”, 
Prome Minister a expresa. 


Un otro tema cu a haya atencion ta e historia di sclavitud. 
Hulanda ta envolviendo e islanan den reino pa por papia di e 
tema aki pasobra ta yega un momento cu Hulanda tambe lo 
bay duna su disculpa pa loke ta trata e historia di sclavitud. 
Esaki ta importante algo sigur di aplaudi e iniciativa di Hulanda 
pa envolve paisnan di reino den dje. A elabora con Aruba ta 
preparando e trayecto di awo pa 1 di Juli 2023 cu ta e momento 
cu nos ta recorda 160 aña cu a aboli sclavitud aki nan. 


Finalmente a trata e tema di reformanan, cu ta e cambionan 
cu mester implementa na Aruba pa nos tin un economia mas 


fuerte y mas resiliente pa den futuro nos mes por atende cu 
crisis. Esaki en cuadro di e landspakketnan. “Mi mester bisa 
cu Aruba ta bayendo hopi bon den esaki”, Prome Minister a 
enfatisa. 


Prome Minister a duna di conoce cu den e raportahe den e 
ultimo kwartaal, no tawatin ningun problema. Tin algun tema cu 
mester di mas atencion pero no tin ningun punto cu ta kedando 
atras considerablemente. 


“Mi mester bisa cu e tabata un bon reunion y danki na esfuerso 
di tur nos ciudadanonan di nos pais, nos profesionalnan cu 
ta traha den Gobierno y danki na e esfuerso di nos Minister 
di Finansas, nos ta mira un 2023 cu hopi menos problema 
financiero cu Hulanda manera nos tabatin den 2022. Esaki ta 
algo cu ta yena nos cu speransa y asina bo por pasa tambe riba 
tur discucion cu tabata tin y bay weita na cosnan importante. Por 
ehempel con nos ta bay diversifica nos economia di berdad cu 
no ta depende di turismo so, con nos ta bay mehora calidad di 
nos enseñansa, traha mas scol, percura cu nos cuido di salud 
ta miho, percura pa e cuido di nos grandinan ta miho, traha 
mas cas di cuido pa nos grandinan, drecha nos infrastructura 
y percura pa Aruba ta un luga sigur. Tin hopi trabou pa haci y 
aworaki nos por concentra riba e metanan riba termino largo 
mirando cu e metanana riba termino cortico ta wordo cumpli 
cu ne”, Prome Minister Evelyn Wever-Croes a duna di conoce. 

PROME MINISTER Y MINISTER DI FINANSA 
DEN UN BIAHE DI TRABOU PA HULANDA LO 
ATENDE VARIOS REUNION 


“Meta principal ta e caso di Aruba, con nos ta recuperando y 


nos ta presenta esaki cu cifra y cu estadistica. Nos lo presenta e 
caso real di Aruba” 


Otro siman, hunto cu Minister di Finansas, Xiomara Maduro, 
Prome Minister Evelyn Wever-Croes lo ta na Hulanda pa 
atende reunionnan riba e tema di recuperacion di Aruba. Den 
e reunionnan aki e mandatarionan lo comparti con Aruba ta 
recuperando despues di e crisis di Covid. Aruba tabata un di e 
paisnan mas fuertemente afecta. Esaki IMF mes a publica riba 
dje pero Aruba ta un di e paisnan cu mas lihe ta recuperando 
den nos region. 


META DI E REUNIONNAN: 

Prome Minister a duna di conoce cu e meta di e reunionnan 
aki ta pa presenta e plan di recuperacion di Aruba y mira unda 
Hulanda por yuda nos pa esaki bay mas lihe. “Si nos mira con 
2023 ta proyecta di ta, bo ta mira cu e asuntonan di mas grandi 
cu tabata causa discusion entre Hulanda cu Aruba, a wordo 
atendi cu ne”, Prome Minister a enfatisa. 


3 PALABRACION CU GABINETE WEVER-CROES: 

Prome Minister a elabora riba e 3 palabracionnan cu Gabinete 
Wever-Croes a haci cu Hulanda na 2018, ora cu a drenta 
Gobierno. E prome ta cu lo yega na un surplus cual Gobierno 
a logra na 2019. “Lastimamente na 2020, apesar cu e tabata 
mustra prometedor, nos no a logra concretise debi na e 
pandemia. Pero den apenas 3 aña na 2023, nos ta logra y ta 
bek riba e trayecto di finansas publico sostenibel cu nos tabata 
prome cu e pandemia”. 


E di dos palabracion haci na 2018 ta e gastonan di personal 
cu tambe ta sigui baha. “Esaki tambe ta resolve contal nos 
mantene e nivel ey”. 

E di tres palabracion ta esun cu nos no por cumpli cu ne ainda 
y esey ta e quota di e debe (GDP). Gobierno a palabra na 


2018 cu na 2037 nos tin cu yega 50% di nos GDP. Cu e debe 
gigantesco di Covid, e 916 miyon cu Aruba a presta di Hulanda 
durante pandemia, Gobierno no por yega e meta aki mas. 
“P'esey nos ta bay Hulanda y presenta alternativanan y mira 
con Hulanda por yuda nos cu esaki”. 


REUNIONNAN NA HULANDA: 

Tambe e mandatarionan lo tin reunionnan cu entre otro Premier 
Rutte, cu Minister di Finansas, cu Minister di Klimaat. Tambe 
lo tin presentacionnan den Eerste Kamer, Tweede Kamer, e 
parlamentonan. E mandatarionan di Aruba lo ta na Raad van 
State cu ta e organo constitucional mas halto ayanan tambe 
y lo reuni cu diferente otro instancia riba e tema financiero, 
calculacion y estadistica. Lo reuni tambe cu e alcalde di Den 
Haag riba cooperacionnan entre e municipionan y Aruba. Lo 
reuni cu Centraal Plan Bureau pa yuda cu e calculonan cu 
mester. 


Den tur su biahenan, Prome Minister a bishita Rekenkameer y 
lo haci esaki atrobe y lo atende tambe e temanan di relacionnan 
exterior cu ta un tema cu ta cay bou su ministerio, defensa y 
siguridad nacional. 


Riba invitacion di Premier Rutte, Prome Minister lo atende 
tambe un reunion na Catshuis cu ta trata riba e historia di 
sclavitud. Tur indicacion ta mustra cu esaki ta un tema hopi 
importante pa Hulanda. Talves aki na Aruba e ta un poco 
menos importante pero no ta kita afo cu Aruba lo por duna su 
aporte. E cooperacion di Aruba ta cu nos ta contento di a wordo 
envolvi den e discusionnan aki. Tin mas pais rond mundo ta 
ofreciendo disculpa pa cu e historia di sclavitud. Aki na Aruba 
Minister Xiomara Maduro ta encarga cu ne y un comision cu 
el a institui. 


“Esakinan ta e puntonan principal pero lo tin mas topico. 
Indudabelmente unabes nos ta na Hulanda nos lo haya mas 
invitacion cu nos lo encarga cu nan. Meta principal ta e caso di 
Aruba, con nos ta recuperando y nos ta presenta esaki cu cifra 
y cu estadistica. Nos lo presenta e caso real di Aruba. 


Oposicion a purba di daña e imagen di Aruba y nos lo percura pa 
elimina e daño aki y presenta e caso real. Si Hulanda kier yuda 
nos, nan lo indica con nan lo por yuda pa asina nos recupera 
mas lihe y trece progreso y bienestar na nos ciudadanonan”, 
Prome Minister a duna di conoce. 

Mensahe di Prome Minister en conexion cu 


DIA INTERNACIONAL PA ELIMINACION DI 
VIOLENCIA CONTRA HENDE MUHE 


Lo cende luz oranje na bestuurskantoor como señal di sosten pa 
hende muhenan cu ta victima di abuso 


Awe, 25 di November, ta dia internacional cu nos ta para 
keto riba esfuersonan mundial pa elimina violencia contra 
hende muhe. Na Aruba 1 di cada 3 hende muhe ta bira 
victima di violencia. Esaki sigur ta hopi preocupante. Prome 
Minister Evelyn Wever-Croes riba e fecha importante aki 
ta encurasha cada ciudadano di nos pais pa para hunto y 
bisa ta basta na violencia contra hende muhe. 


“Ora nos bisa 1 di cada 3, nos no ta papia solamente di |. 


abuso fisico pero tambe abuso emocional y verbal pasobra 
tin biaha tambe cu palabra bo por haci hopi mas daño cu 
un abuso fisico. Mi ta kere cu e impacto cu esaki tin no 


solamente riba e persona sino su yiunan y famia, —— 
pero ta afecta un mucha for di chikito. E mucha | - 
lo lanta cu un trauma y esaki ta e momentonan ` \ 
cu nos mester realisa, e sefialnan alarmante den 
nos comunidad a consecuencia di violencia contra 
hende muhe. 


Mi ta kere a bira ora pa bisa ta basta. E solucion 
ta den nos propio man pa cada un di nos traha pa 
stop violencia contra hende muhe. Violencia fisico 
γ tambe verbal door di esnan cu ta kere cu nan por 
insulta, humiya, ofende hende muhe simplemente 
pasobra nan ta hende homber. 


DIA INTERNACIONAL PA 


ELIMINACION 
DI VIOLENCIA 

Awe mi kier haci un apelacion na henter comunidad 
pa nos para hunto y bisa ta basta y ban stop violencia 
contra hende muhe. Ban hacie pa e victimanan, 
nan yiunan, pa nan mama y tata, famianan y henter 
comunidad di Aruba. Hunto nos por pone un fin na 
esaki y para violencia contra hende muhe”, Prome 
Minister Evelyn Wever-Croes a expresa. 


En conexion cu Dia Internacional Pa Eliminacion 
Di Violencia Contra Hende Muhe, diabierna atardi 
na Bestuurskantoor lo cende e lusnan oranje cu 
ta e señal ora bo ta sostene y convivi cu esnan 
cu ta victima di abuso contra hende muhe. Prome 
Minister den number di Gobierno di Aruba ta 
extende un invitacion na e comunidad di Aruba pa 
asisti na Bestuurskantoor pa 6:30 pm y pa para 
hunto y caba cu e tipo di violencia aki na Aruba. 


GOBIERNO DI ARUBA | 
TA MUSTRA SU SOSTEN | 


Y TA ILUMINA BESTUURSKANTOOR CU 
LUZ COLOR ORANJE 


DIABIERNA 25 DI NOVEMBER 2022 
6.30 DI ATARDI. 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


Uroell Arends 


crusa nos caminda. 


MINISTER 


Minister Arends tabata tin e oportunidad di hiba palabra na 
e conferencia di Inspectie Volksgezondheid diabierna 24 
di november encuanto e calidad di cuido na Aruba, esta e 
‘Quality of Healthcare Conference’. Calidad di cuido ta un tema 
di importancia pa nos Pais cu ta experiencia embehecimento 
di nos poblacion cu tanto rapidez. 


Embehecimento di poblacion ta bin cu varios reto entro otro 
pa logra un distribucion husto di costo di cuido, como tambe e 
calidad y accesibilidad di cuido adecuado. Tanto e necesidad 
pa cuido di calidad como e demanda pa cuido ta creciendo y 
ta bin cu gastonan. Nos tur por ta di acuerdo cu adulto mayor 
merece un cuido digno pero nos por ta di acuerdo tambe con 
nos ta bay reparti e gastonan aki? Con y di ki forma nos por 


4 Inspectie 
de Volksgezondheid 

introduci un reparticion di gasto na un manera husto? Unda 
e responsabilidad propio of familiar ta caba y unda esun di 
gobierno ta cuminsa? Solamente gobierno mester keda encarga 
cu cuido of cada persona tin nan mesun responsabilidad pa 
tene nan mes na un estilo di bida saludabel y activo? Temanan 
delicado, moral y etico pero cual ta discusionnan cu tin cu ser 
hiba riba nivel nacional. 


Tin un necesidad pa restructura nos institucionan y concretisa e 
rolnan di cada partido pa atende cu retonan di embehecimento. 
Alabes, ta importante pa reorganisa e efectividad y eficiencia 
den cuido di nos adultonan mayor. 

Nos sistema di cuido medico actual ta enfoca riba ‘cura’, na 
unda prevencion ta un factor essencial den cuido (medico). 

Continuacion TRAHANDO HUNTO POR ATENDE CU RETONAN.... 


Cas-/centronan di cuido mester keda como e ultimo opcion 
pa un comunidad inclusivo cu a scohe pa cuida su hendenan. 
Keda na cas mas largo tin beneficio financiero y alabes tin 
varios effectonan positivo riba e adulto mayor. Pa logra esaki 
ta rekeri inversion di parti di gobierno den tanto wijkzorg y 
cuido den cas. 


Trahando hunto nos por logra resultado pa bienestar di nos 
adultonan mayor. Minister Arends tin como meta pa crea un 
comunciad den cual embehecimento no ta wordo asocia cu 
enfermedad, limitacion y isolacion, pero cu sentimentonan di 
orguyo, dignidad y energia positivo. Minister Arends ta felicita 
Inspectie Volksgezondheid pa organisa e conferencia y ta 
desea tur participante un intercambio fructifero. 

Aruba completo a demostra 
seriedad y responsabilidad, 
y principalmente determinacion pa 
recupera y progresa. 


Diamars dia 29 di november te diahuebs dia 1 di december awor 
lo tuma lugar un tayer internacional cu expertonan di Caribe na 
Museo Arquelogico Nacional Aruba (MANA). E tayer tin como 
tema: Solucionnan di Conocemento tradicional pa resiliencia y 
adaptacion na cambio di clima den presente y futuro di Caribe. 
E evento, na cua publico por asisti diahuebs 1 december awor 
anochi di 6:30 pa 8:30, ta parti di e proyecto multi- diciplinario 
y internacional “Islanders at the Helm', bou presidencia 
di dr. Francio Guadeloupe y Prof. dr. Corinne L. Hofman di 
Universidadnan di Amsterdam, Leiden y KITLV. 


E anochi aki representantenan di comunidadnan Indigena 
di Caribe y agricultornan lo papia riba uzo di conocemento 
tradicional pa fortifica capacidad pa adapta na cambio di clima. 
Idioma di panelistanan ta Ingles. 

Arkeologo Harold Kelly di Aruba y arkeologo Caribense Andrea 
Richards, candidatonan PhD den e Proyecto “Islanders at 
the Helm' y prof. Corinne Hofman ta organisadornan di e 
tayer internacional indica na cua experto- y profesionalnan 
internacional y local ta invita. E tayer aki a ser haci posibel 
cu financiamento di e programa Islanders at the Helm, KITLV, 
CaribTrails, UNESCO-Caribe y Pais Aruba/Ministerio di Finansa 
y Cultura. MANA ta expresa su gratitud na tur instancianan y 
personanan local y internacional cu a contribui pa realisa e 
tayer menciona. 


Intencion ta pa comparti via 'Livestreaming' e presentacionnan 
riba 29 november 2022 cuta programa di 9:30 di mainta pa 5:30 di 
atardi. Tambe ta trata pa comparti via Livestream riba diahuebs 
1 december awor den dia, e resultadonan di e deliberacionnan 
den gruponan. Ta pidi pa keda pendiente di anunciacion riba 
paginanan di Facebook National Archaeological Museum 
Aruba y Museo Arqueologico Nacional Aruba, y di “Islanders 
at the Helm’. 

Si ta desea mas informacion por tuma contacto cu ΜΑΝΑ via 
telefon 582-8979 of via info@manaruba.org 

E OBRA “ENTRE ARUBA Y HULANDA MI A 
HAYA PARAISO” ΤΙΝ UN HOGAR DEN ΜΑΝΑ 


Dia 23 di november ultimo e artista contemporaneo Osaira 
Muyale y Museo Arqueologico Nacional Aruba (MANA) a firma 
un acuerdo pa tempo indefini pa e obra menciona ariba ser 
exponi den e Museo. Osaira ta tambe e creador/autor di e 
mahestuoso cabaynan blauw den centro di Playa. 


E cabay drumi abou, parti den dos, di cua uno tin e escudo 
di Aruba y e otro e escudo di Hulanda, ta hala nos atencion 
na diferente ruptura cultural cu a tuma luga den e proceso di 
colonisacion. 

E ruta triangular di comercio di siglo 16 pa siglo 18 entre 
Europa, Africa y Merca (especialmente Caribe) a forma un 
empresa economico. Na mes momento esaki a interferi 
y kibra e manera di bida y cultura di e hendenan envolvi cu 
desplazamento y esclavisacion. Sinembargo, ta atraves di e 
division- y reconexionnan aki cu identidadnan nobo y cultura 
di awe a keda forma. 


Ainda nos tin di haber cu e consecuencianan di colonisacion, 
y e obra di Osaira Muyale ta accentua e aspecto hibrido di 
e lugarnan antes colonisa. Na mes momento e ta ilustra e 
desconexion cultural y e falta di comprendemento cu ta existi 
te dia di awe. Colonianan di antes y structuranan politico di 
awendia ainda ta conecta y separa pa e lama blauw inmenso. 
Den su obra, e narativanan personal como un yiu di un pareha 
mixto (Hulandes y Rubiano), y e narativanan nacional, manera 
Aruba su Status Aparte den Reino Hulandes, ta ser explora y 
ta sclama pa dialogo. Arte como simbolo di e esfuerso di un 
nacion Caribense pa comprende su mesun historia y tin su 
propio voz. 


A celebra formalisacion di combenio y cooperacion entre 
Osaira Muyale y MANA di un forma simbolico. Hunto a bebe 
koffie cola cu pan dushi y buscuchi speculaas. A explora 
posibilidadnan pa e artista y MANA sigui traha hunto pa medio 
di investigacion, educacion y arte. Un simiya mas a ser planta 
y ta hunto lo percura pa sigui traha na desaroyo cultural di 
Aruba. 


E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 

cruso nos comindo. 


MINISTER 


PROYECTO DI TRAPI CU MOSAIC NA RODGERS 
BEACH TA AVANSANDO 


Diahuebs, Parlamento di Aruba a aproba e presupuesto 2022 
di e Tourism Product Enhancement Fund (TPEF), caminda 
Minister Dangui Oduber a trece puntonan cardinal dilanti cu ta 
importante pa fortalece nos unico pilar economico. 


Ta di lamenta con Fraccion di AVP a vocifera nan mes cu 
nan ta contra e proyectonan di trapi pasobra segun nan, e 
proyectonan aki no tin ningun balor agrega pa nos turismo. 
Nan ta considera cu esaki no ta importante y te hasta a tilda 
minister Oduber di hiba un maneho di turismo dirigi riba trapi. 
Como minister di turismo nos ta condena esaki teniendo cuenta 
cuanto artista local ta trahando riba e proyecto aki, cuanto ora 
di trabou, cuanto esfuerzo ta wordo haci anto pa fraccion di 
AVP chercha, bagatalisa y falta respet na nos artistanan local 
cu ta trahando riba un hoya di proyecto cu lo bira un atraccion 
turistico. 


Esaki ta e trabounan cu ta andando pa pone mosaic na e 
trapi di Rodgers Beach. Un gran cantidad di artistanan local 
ta trahando tur anochi 7 dia pa siman pa entrega e proyecto 
aki. Nos ta lamenta con fraccion di AVP durante tratamento di 
presupuesto di TPEF 2022 a “burla” y haci “mofa” di e bunita 
proyecto aki cu lo bira un atraccion turistico. Ta un falta di 
respet total di parti fraccion di AVP pa tur e artistanan local cu 
ta trahando riba esaki. 


Nos kier a gradici fraccionan di MEP, Raiz, MAS y Accion 21 cu 
si 8 sostene e presupuesto di TPEF 2022 y a mira e importancia 
di esaki y brinda respet na nos artistanan local. E trapi di 
Rodgers Beach tawata mal estado y deteriora y pesey Minister 
Oduber a tuma e decision pa renoba e trapi aki invertiendo 
asina aki den producto Aruba. E proyecto di renobacion di e 
trapi caminda ta haciendo uzo di artistanan di mosaic local y 
internacional ta keda bou encargo di Artisa. E proyecto aki ta 
den bon cooperacion cu e parke marino. Minister Oduber su 
vision y maneho ta pa sigui atrae turistanan di “low volume 


high impact”, e turistanan cu tin un entrada anual di mas di 150 
mil dollar pa aña. Pesey ta hopi importante pa sigui inverti den 
e product Aruba pa mantene e espectativa di ta un destinacion 
di calidad. 


Minister Oduber ta enfatisa cu Gobierno ta kere cu San 
Nicolas tin e potencial pa bira un segundo capital turistico di 
Aruba. Finalmente e mandatario kier agradici ATA pa kere den 
e proyecto aki y ehecuta e vision y maneho di Ministerio di 
Turismo, tambe DOW, DIP y Ministerio di Infrastructura pa e 
bon cooperacion brinda. 

Minister Dangui Oduber: 


CONFERENCIA DI 5 ANIVERSARIO DI INSPECTIE 


Kap “a 
Diabierna mainta minister di Turismo y Salud Publico, sr. 
Dangui Oduber, tabata presente na e inicio di e conferencia 
di Inspectie Volkzgezondheid Aruba, conmemorando nan di 
5 aniversario. E conferencia aki ta un conferecia caminda cu 
tabata tin diferente oradornan trahando den e sector di cuido na 
Aruba, como tambe internacional. Inspectie Volksgezondheid 
a organisa e conferencia aki cu e meta pa crea un plataforma 
neutral y inclusivo caminda cu dunadornan di cuido por comparti 
idea, experiencia y lesnan cu nan a siña cu otro. E conferencia 
lo tuma luga dia 25 di November y dia 26 di November. 


E stakeholdersnan aki ta e expertonan den nan area y e 
oportunidad aki ta importante pa refleha y bay den dialogo cu 
otro pa por mehora e calidad di cuido na Aruba. E 5 tema nan 
cu lo wordo toca ta esnan cu a wordo escohi por medio di 
analisis di e problemanan mas grandi cu ta afecta e calidad 
den cuido. Segun Inspectie Volksgezondheid “E temanan aki a 
wordo determina door di analisa kehonan di pashent y posibel 
calamidadnan ricibi di dunadonan di cuido”. 


E 5 temanan ta: Leadership, Organizing Quality of Health 
Care, The Learning Organization, Communication in Health 
Care, and Collaboration in Health Care. E idea ta pa na final 
di e conferencia haci un resumen di e puntonan importante 
cu a wordo treci dilanti durante e conferencia y pa haci 
esakinan puntonan concreto riba e agenda pa e añanan cu 
ta bin. E informacion cu lo wordo comparti ta hopi valioso y 
ta spera cu esaki no stop na e conferencia so. Ta sumamente 
importante pa e expertonan den e veld comunica y comparti 
nan experiencianan cu otro ariba un forma fructifero pa asina 
nos por siña di otro y hunto sigui mehora e calidad di cuido. 


E meta ta pa Aruba yega na un cuido mas eficiente, mas 
efectivo y mucho mas sostenibel. Minister Dangui Oduber 


ta duna palabranan di pabien un biaha mas na Inspectie 
Volksgezondheid Aruba cu nan aniversarrio y sigur pa tur 
e esfuerso y trabounan duro pa cu e ogranisamento di e 
conferencia aki. E mandatario su deseo ta pa “E dia di awe ta 
uno fructifero yena cu exito, pa nos yega na e metanan nos 
dilanti, y hunto logra progresa y mehora e servicio y cuido pa 
tur nos ciudadanonan na pais Aruba”. 


Diabierna 25 November 2022 


Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano. 


Z Eros 


APOYA E CHIKITONAN DURANTE ΝΑΝ WEGA 
DI FUTBOL 


Diaranson atardi Mandatario di Deporte tabata na Compleho 
Deportivo Guillermo Prospero Trinidad pa presencia Deporte 
Escolar futbol di scol preparatorio. IBISAta organisa e programa 
unda cu 12 scol preparatorio pa 1 siman largo ta competi tanto 
mucha muhe como mucha homber den e disciplina di futbol. 
Di e 12 scolnan cu ta competiendo ta saca top 8 scol cu ta 
clasifica pa Weganan Escolar WE Aruba 2023. 


Minister Endy Croes ta felicita IBISA cu e gran labor como tambe 
ta gradici e docentenan cu ta sostene e muchanan cu asina un 
amor, pasion y cu dedica despues ora di scol na e muchanan. 
Sigur palabra di danki na e mayornan cu ta apoya nan yiunan 
den nan deporte. Alabes ta gradici referee, boluntario y tur cu 
ta duna nan aporte. Concluyendo e Mandatario a expresa cu 
ta yene di alegria pa mira e muchanan alegre y competiendo 
sanamente den e deporte di futbol. Exitoso na tur e scolnan 
preparatorio cu ta participando. 


Diabierna 25 November 2022 


MINISTER ENDY CROES A HIBA PALABRA NA E 
GRAN APERTURA DI ARUBA INTERNATIONAL 
CUP 2022 RHYTHMIC GYMNASTICS 


Diahuebs atardi na Centro Deportivo Betico Croes a 
tuma luga e gran apertura di Aruba International Cup | 
2022 Rhythmic Gymnastics Competition. Tres dia di 
competencia internacional di gymnasia ritmica cu ta 
priminti di ta grandi un bes mas y sigur di un nivel halto. 
Pa varios aña e competencia di Aruba International Cup 
ta wordo organisa y e aña aki ta conta cu participacion di 
70 atleta for di shete pais: Bolivia, Republica Dominicana, 
Mexico, Ecuador, Merca, Italia, Aruba den e nivelnan: 1, 
2,3,4,5,68 10. 


Durante e ceremonia di apertura mandatario di Deporte 
a hiba palabra unda a enfatisa cu ta sostene tur deporte 
y tur campeonato. Minister Endy Croes ta desea nos 
atletanan hopi exito durante e dianan di competencia y 
a indica cu esaki ta nos deber pa crea plataforma pa 
asina brinda oportunidad na nos muchanan pa nan por 
desaroya. Masha pabien na organisado Perla Gymnastics 
na nos atletanan pabien y danki na tur e boluntarionan 
cu ta haci e competencia aki posibel. Nos ta desea nos 
atletanan hopi exito! 

ANA NOBO ΝΟ TA SOLAMENTE 
UN CAMBIO DEN KALENDER. 
E TA TAMBE UN RECORDATORIO 
PA ESTABLECE METANAN NOBO 
Y TRAHA RIBA NAN 
PA NAN BIRA REALIDAD. 
Cu 2023 TUR CIUDADANO 
TRAHA PA E 
HARMONIA Y PAZ, 

EXITO Y PROSPERIDAD, 
CRECEMENTO Y DESAROYO 
DI NOS PAIS. 


Bon Paeco y 


